# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC VASTIMPEX SRL** , cu sediul în Str. FN, Nr. 615, Dorneşti, Judetul Suceava, , înregistrată la APM Suceava cu nr. 4977/08.06.2015, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 26.06.2015, că proiectul ” Racord linie ferata industriala cale larga racordata in capatul X al Statiei CFR Dornesti, construire rampa incarcare” propus a fi amplasat încomuna Dornesti nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr.2, pct. 10, lit.c;

Investiția pe care SC VASTIMPEX SRL Dornești doreşte să o realizeze, constă în realizarea unui racord de linie cale ferată industrială, cale largă racordată în capătul X al Stației CFR Dornești.

Accesul în zonă se realizează din DN 17A Suceava - Rădăuţi, printr-un drum comunal.

Terenul pe care se va realiza investiția, în suprafață totală de 4.200 mp, este situat în intravilanul com. Dornești, aparține SC VASTIMPEX SRL Dornești, conform contractului de vânzare - cumpărare nr. 266 din 05.03.2004.

Prin tema de proiectare se vor realiza următoarele obiective:

-linie cale ferată

-platformă betonată, rigole pluviale, separator produse petroliere, bazin vidanjabil

Activităţile specifice ce se vor desfăşura în cadrul obiectivului analizat sunt: încărcare - descărcare a diverselor produse expediate sau primite din Ucraina.

**Linie cale ferată L.F.I. 3CL**

Linia ferată industrială cale largă (L.F.I. 3 CL) a SC VASTIMPEX SRL Dornești se va racorda la infrastructura feroviară a stației CFR Dornești prin intermediul unui schimbător de cale “A”, amplasat pe diagonala de acces în P.A.E. Dornești (schimbătorul 15 - traversarea 1).

Punctul de racord al L.F.I. 3 CL, proprietate SC VASTIMPEX SRL Dornești, este Pr.J. sch. A şi are poziția km CFR 479+198,12.Kilometrul 0+000 al L.F.I. 3 CL, proprietate SC VASTIMPEX SRL Dornești, este U.J. sch. A, km CFR 479+170,82.

De la punctul de racord la infrastructura feroviară a staţiei CFR Dorneşti (schimbătorul de cale “A” amplasat pe diagonala de acces în P.A.E. Dorneşti, traseul LFI 3 CL proiectată va fi:

-pe proprietatea CFR - pe o lungime de 67,50 m (U.J. sc A - km CFR 479+170,82/ km LFI 3 CL 0+000 ÷ km LFI 3 CL 0+067,50),

-pe proprietatea comunei Dorneşti - pe o lungime de 66,82 m (km LFI 3 CL 0+067,50 ÷ km LFI 3 CL 0+134,32), poartă incintă SC VASTIMPEX SRL,

-pe proprietatea SC VASTIMPEX SRL Dorneşti - pe o lungime de 210,68 m (km LFI 3 CL 0+134,32 ÷ km LFI 3 CL 0+345,00 - cap opritor

LFI 3 CL proiectată se va intersecta cu un drum de acces la linia 19 CN din stația Dornești, la care se va amenaja şi semnaliza trecerea la nivel km LFI 3 CL SC VASTIMPEX SRL Dornești 0+117,40, L = 18,00 m.

LFI 3 CL proiectată se va intersecta cu un pasaj superior de pe DN 17 A Dornești - Rădăuți. În stânga LFI 3 CL se găsește pila pasajului superior. Distanța între marginea pilei pasajului şi ax LFI 3 CL este de 4,10 m. Pentru protecția pilei pasajului superior s-a prevăzut contrașină la LFI 3 CL, pe o distanță de 16 m (8 m la stânga şi 8 m la dreapta ax pilă pasaj superior).

LFI 3 CL a SC VASTIMPEX SRL Dornești va avea următoarele lungimi:

L constructivă = 345,00 m

L reală = 345,00 m

L utilă efectivă = 210,68 m

L utilă teoretică = 333,02 m

Pentru desfășurarea activităţilor de încărcare - descărcare diverse produse din vagoane, se va amenaja o platformă betonată cu o suprafață totală de 2.740 mp.

Utilități:

-Alimentarea cu apă: ca apă pentru băut se va utiliza apă îmbuteliată;

-Apele pluviale de pe platforma betonată din incintă vor fi preluate de către o rigolă betonată, acoperită cu grătar metalic, cu o lungime totală de 84 m, trecute printr-un separator de produse petroliere, apoi colectate într-un bazin vidanjabil cu V = 27 mc;

-Deșeurile menajere vor fi colectate într-o europubelă, apoi preluate şi transportate la sediul beneficiarului;

b) proiectul nu intra sub incidenta art. 28 din Ordonanta de urgent nr. 57/2007 privind regimul ariilor protejate, conservarea habitatelor natural, a florei si faunei salbatice, cu modificarile si completarile ulterioare

Investiţia proiectată se află în vecinătatea sitului ROSCI0379 - Râul Suceava. Situl este situat pe ambele maluri ale râului Suceava, în aval de confluenta cu afluentul sau Putna, pana la confluenta cu Sucevița şi include și principalii săi afluenți de pe acest tronson - Bilca mare, Tărnauca, Climăuţ, Rusul și Ruda, pe partea stângă, și Remezeu, Petrimiasa, pe partea dreapta. Amenajările ce se vor efectua pe perioada realizării investiţiei nu presupun distrugerea vegetației sau a faunei din zonă. Deoarece toate lucrările se vor efectua pe o suprafaţă cu destinaţia teren neproductiv, cu vegetaţie şi faună ce nu prezintă forme deosebite, rare sau ocrotite de lege, acest factor de mediu nu va fi afectat.

Nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii.

Condiţiile de realizare a proiectului:

- investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr.28/12.05.2015 emis de Primaria comunei Dornesti.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

-se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

-se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

-nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV

Ing. Vasile Osean

Şef serviciu Avize, Acorduri, Autorizatii

Ing. Constantin Burciu

Întocmit,

Ing. Angela Ignatescu